
Polgármesterétől
___________________________________________________________________________
E L Ő T E R J E S Z T É S
(a képviselő-testület 2026. június 30-i rendes, nyilvános ülésére)

Tárgy: A hortobágyi vasútállomások és azok területeinek kezelése, karbantartása

Tisztelt Képviselő-testület!

A MÁV Pályaműködtetési Zrt. (továbbiakban: MÁV) képviseletében Tóth János osztályvezető személyesen felkereste önkormányzatunkat egy együttműködési megállapodási lehetőséggel.
A személyes találkozón osztályvezető úr elmondta, hogy a MÁV-nak egyre nagyobb erőfeszítésébe kerül a települési vasútállomások karbantartása, takarítása, külső részeinek gondozása.
Az évek során azt tapasztalták, hogy sokkal célravezetőbb a helyi állomások fent felsorolt feladatait a helyi önkormányzatokra bízni. Az önkormányzatok sajátjukként tekintenek a vasútállomásokra és azok környezetére.
Hortobágy tekintetében a MÁV Hortobágy-Halastó, Hortobágy, Hortobágy-Kónya megállóhelyekre kötne az önkormányzattal együttműködési megállapodást a zöldterületek gondozására (1. melléklet szerint), takarításra (2. melléklet), karbantartásra. 

A MÁV a feladatokat az alábbiakban részletezi, illetve a feladatokhoz költségeket is rendel, amelyek erejéig az önkormányzat végezheti a feladatokat:

I. feladat (felhasználható keretösszeg: 1 572 741 Ft/év):
· Állomás, utasforgalmi területek, utak takarítása, hótakarítása, csúszásmentesítése,
· utas WC takarítás, higiéniás anyagok biztosítása,
· külső, belső berendezési tárgyak, padok, táblák vitrinek üvegfelületének tisztítása,
· kommunális hulladék kezelése, gyűjtőbe helyezése, beltéri és szabadtéri hulladékgyűjtők és környezetének tisztítása, hulladékgyűjtő zsákok biztosítása.
II./1. feladat (felhasználható keretösszeg: 365 100 Ft/év):
· Váróterem nyitása, zárása, (utastájékoztatás),
· kertészeti tevékenység végzése.
II/2. feladat (felhasználható keretösszeg: 162 159 Ft/év):
· Rendeltetésszerű használatból és egyéb okból eredő zavar és hibaelhárítás az utasforgalmi létesítményeken, belső fal, lépcső javítás, nyílászárók javítása, - mázolása, üvegezés, helyiségek tisztasági festése, garffiti eltávolítás, rágcsáló és rovarirtás, ereszcsatornák tisztítása.

A feladatok elvégzésére összesen évi 2 100 000 Ft-ot biztosít a MÁV.

A karbantartási költségek túllépése esetén van lehetőség további költség lekérésre, amennyiben jóváhagyja azt a MÁV.

Az együttműködési megállapodás tervezetet a 3. melléklet tartalmazza

Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.


HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva

a Képviselő-testület megbízza a polgármestert, értesítse a MÁV Pályaműködtetési Zrt-t, hogy az önkormányzat jelenlegi humán- és anyagi erőforrása nem teszi lehetővé plusz feladatok vállalását.
 Hortobágy Község Önkormányzat nem tud együttműködési szerződést kötni a hortobágyi vasútállomások környezetének gondozására, takarítására és karbantartására.

Határidő: azonnal
Felelős: Jakab Ádám András polgármester

